ΓΡΑΠΤΗ ΕΡΩΤΗΣΗ E-0158/02

υποβολή: Charles Tannock (PPE-DE) προς την Επιτροπή

(4 Φεβρουαρίου 2002)

Θέμα: Τα προβλήματα που αντιμετώπισε βρετανός πολίτης για την καταχώρηση δικύκλου στην Ιταλία

Ένας πολίτης από την εκλογική μου περιφέρεια που διαμένει, επί του παρόντος στην Ιταλία θα ήθελε να αγοράσει ένα σκούτερ εκεί αλλά του είπαν ότι δεν μπορεί να το καταχωρήσει στην Ιταλία διότι δεν είναι μόνιμος κάτοικος αν και έχει δεκαετή άδεια διαμονής (permesso di soggiorno). Η Υπηρεσία παροχής αδειών κυκλοφορίας για οδηγούς και τροχοφόρα (DVLA) στο Η.Β. τον πληροφόρησε ότι δεν του επιτρέπεται να το καταχωρήσει στο Ηνωμένο Βασίλειο εκτός αν το φέρει πρώτα στη χώρα, πράγμα που σημαίνει ένα μάλλον μεγάλο ταξίδι!

Σκοπεύει να παραμείνει στην Ιταλία για εννέα ακόμα μήνες και με δυσκολία έπεισε τους βρετανούς ασφαλιστές του να του παραχωρήσουν προσωρινή παράταση στην ασφάλεια του αυτοκινήτου του. Είναι, φυσικά, απογοητευμένος γιατί πίστευε ότι ένας από τους στόχους της Ευρωπαϊκής Ένωσης είναι η διευκόλυνση της κυκλοφορίας των πολιτών της Ένωσης από το ένα κράτος μέλος στο άλλο.

Μπορεί η Επιτροπή να επιβεβαιώσει ότι και οι βρετανικές και οι ιταλικές αρμόδιες αρχές δρουν σύμφωνα με τιςποχρεώσεις της χώρας τους όπως αυτές απορρέουν από τις συνθήκες, και εάν ναι, έχει η Επιτροπή κάποιες προτάσεις για τη διόρθωση αυτής της κατάστασης·

Απάντηση του κ. Bolkestein εξ ονόματος της Επιτροπής

(20 Μαρτίου 2002)

Κατ'αρχήν, ένα όχημα πρέπει να ταξινομείται στη χώρα στην οποία έχει τη συνήθη κατοικία του ο κάτοχός του. Σύμφωνα με την οδηγία του Συμβουλίου 83/182/ΕΟΚ της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσων(1), ως συνήθης κατοικία νοείται ο τόπος στον οποίο ένα άτομο διαμένει συνήθως, δηλαδή τουλάχιστον 185 ημέρες ανά ημερολογιακό έτος λόγω προσωπικών και επαγγελματικών δεσμών ή, στην περίπτωση ατόμου χωρίς επαγγελματικούς δεσμούς, λόγω προσωπικών δεσμών από τους οποίους προκύπτουν στενοί δεσμοί μεταξύ αυτού του ατόμου και του τόπου στον οποίο κατοικεί.

Τα φυσικά πρόσωπα μπορούν να αποδεικνύουν τον τόπο κατοικίας τους παρουσιάζοντας την ταυτότητά τους ή κάποιο άλλο έγκυρο έγγραφο. Στην περίπτωση που οι αρχές του κράτους μέλους προορισμού έχουν αμφιβολίες σχετικά με τα στοιχεία αυτά, ή για τη διεξαγωγή ορισμένων ειδικών ελέγχων, μπορούν να ζητήσουν οιαδήποτε συμπληρωματική πληροφορία ή στοιχεία κρίνουν απαραίτητα, είτε από το φυσικό πρόσωπο ή από τις αρχές του άλλου κράτους μέλους.

Όσον αφορά το αυτοκίνητο του ψηφοφόρου σας που έχει ταξινομηθεί στο Ηνωμένο Βασίλειο, επιτρέπεται να κυκλοφορεί με τον αρχικό αριθμό κυκλοφορίας για ένα έτος από τη στιγμή της εγκατάστασής του στην Ιταλία (η ημερομηνία πιστοποιείται από την ημερομηνία έκδοσης της άδειας διαμονής). Στη συνέχεια θα πρέπει να ταξινομήσει το αυτοκίνητό του στην Ιταλία, εκτός και εάν διατηρήσει τη συνήθη κατοικία του στο Ηνωμένο Βασίλειο.

Κατ'εξαίρεση, οι Ευρωπαίοι πολίτες μπορούν να λάβουν άδεια από τις εθνικές αρχές να ταξινομήσουν τα οχήματά τους σε μία χώρα στην οποία δεν διαμένουν συνήθως, εάν αποδείξουν ότι διατηρούν στενό και μόνιμο δεσμό με την εν λόγω χώρα. Για παράδειγμα, ως στενός δεσμός με τη χώρα μπορεί να είναι μία εξοχική κατοικία, συγγενικοί δεσμοί ή μία μόνιμη εργασία. Αυτό άλλωστε αναφέρεται στην εγκύκλιο που εξέδωσε το ιταλικόπουργείο Μεταφορών στις 23 Δεκεμβρίου 1999 η οποία στάλθηκε σε όλες τις αρμόδιες εθνικές αρχές με σκοπό να διασφαλίζεται αυτή η δυνατότητα σε όλους τους πολίτες της Ένωσης σύμφωνα με τις αρχές της ελεύθερης κυκλοφορίας αγαθών, προσώπων και της μη διακριτικής μεταχείρισης.

Εάν ο βρετανός πολίτης στον οποίο αναφέρεται ο αξιότιμος βουλευτής πληρεί τις παραπάνω προϋποθέσεις, μπορεί να επικαλεστεί αυτή τηνπουργική εγκύκλιο για να ταξινομήσει το δίκυκλό του και το αυτοκίνητό του, εάν το επιθυμεί. Στην περίπτωση αυτή, θα πρέπει να συμπληρώσει μόνο ένα έντυπο — διατίθεται συνήθως σε όλες τις αρμόδιεςπηρεσίες — ναποβάλει αντίγραφο του διαβατηρίου του να δηλώσει τι είδους δεσμό έχει με την Ιταλία και τέλος να δώσει μία διεύθυνση στην Ιταλία για την αλληλογραφία του. Για ταπόλοιπα, ισχύουν οι συνήθεις κανόνες που ακολουθούν οι μόνιμοι κάτοικοι.

Όσον αφορά τις ασφαλιστικές παραμέτρους, η Επιτροπή δεν μπορεί να δώσει αναλυτικές συμβουλές χωρίς να γνωρίζει τη συγκεκριμένη περίπτωση και τα πραγματικά δεδομένα. Ωστόσο, κατ'αρχήν η βρετανική ασφάλεια αστικής ευθύνης μπορεί να διατηρηθεί για όσο καιρό το όχημα φέρει βρετανικό αριθμό κυκλοφορίας η οποία πρέπει να καλύπτει το όχημα σε ολόκληρη την Ένωση.

(1) ΕΕ L 105 της 23.4.1983.